EL
C 207/18
Επίσημη Εφημερίδα της Ευρωπαϊκής Ένωσης
23.5.2022
Έκτον, το Γενικό Δικαστήριο εφάρμοσε εσφαλμένως τους κανόνες περί κατάφωρης παράβασης καθόσον έκρινε ότι δεν υπήρχε σοβαρή και πρόδηλη πλάνη όσον αφορά την εκ μέρους της Επιτροπής παραβίαση των θεμελιωδών αρχών της χρηστής διοίκησης και/ή της επιμέλειας.
Έβδομον, το Γενικό Δικαστήριο εφάρμοσε εσφαλμένως τους κανόνες περί κατάφωρης παράβασης καθόσον έκρινε ότι δεν υπήρχε σοβαρή και πρόδηλη πλάνη όσον αφορά την εκ μέρους της Επιτροπής παραβίαση της θεμελιώδους αρχής της ελεύθερης άσκησης επαγγελματικής δραστηριότητας.
Αίτηση προδικαστικής αποφάσεως την οποία υπέβαλε το Tribunale Amministrativo Regionale per il Lazio (Ιταλία) στις 25 Φεβρουαρίου 2022 — BM, NP κατά Ministero dell'Istruzione, dell'Università e della Ricerca (Υπόθεση C-132/22) (2022/C 207/25) Γλώσσα διαδικασίας: η ιταλική Αιτούν δικαστήριο Tribunale Amministrativo Regionale per il Lazio Διάδικοι στην υπόθεση της κύριας δίκης Προσφεύγοντες: BM, NP Καθού: Ministero dell'Istruzione, dell'Università e della Ricerca Προδικαστικό ερώτημα Έχουν το άρθρο 45, παράγραφοι 1 και 2, ΣΛΕΕ και το άρθρο 3, παράγραφος 1, στοιχείο β', του κανονισμού (ΕΕ) 492/2011 (1) την έννοια ότι αντιβαίνει σε αυτά κανόνας όπως ο προβλεπόμενος στο άρθρο 1, παράγραφος 655, του legge n.
205/2017 (νόμου αριθ.
205/2017), κατά τον οποίο, για τη συμμετοχή στη διαδικασία εγγραφής στους εφεδρικούς πίνακες με σκοπό τη μεταγενέστερη σύναψη συμβάσεων διδασκαλίας αορίστου και ορισμένου χρόνου στα ιταλικά ιδρύματα AFAM, λαμβάνεται υπόψη αποκλειστικά η επαγγελματική πείρα που έχουν αποκτήσει οι υποψήφιοι στα εν λόγω εθνικά ιδρύματα, και όχι και σε ιδρύματα ίδιου επιπέδου σε άλλες ευρωπαϊκές χώρες, δοθέντος του ιδιαίτερου σκοπού της επίμαχης διαδικασίας, ο οποίος συνίσταται στην καταπολέμηση του φαινομένου της εθνικής εργασιακής επισφάλειας, και, σε περίπτωση που δεν κριθεί από το Δικαστήριο που επιλαμβάνεται της υπόθεσης ότι η ιταλική νομοθεσία αντιβαίνει αφηρημένα στο ευρωπαϊκό νομοθετικό πλαίσιο, μπορούν τα μέτρα που προβλέπει η νομοθεσία αυτή να θεωρηθούν αναλογικά, in concreto, σε σχέση με τον ανωτέρω επιδιωκόμενο σκοπό γενικού συμφέροντος; (1)
Κανονισμός (ΕΕ) 492/2011 του Ευρωπαϊκού Κοινοβουλίου και του Συμβουλίου, της 5ης Απριλίου 2011, που αφορά την ελεύθερη κυκλοφορία των εργαζομένων στο εσωτερικό της Ένωσης (ΕΕ 2011, L 141, σ.
1).
Αίτηση προδικαστικής αποφάσεως την οποία υπέβαλε το Conseil d'État (Γαλλία) την 1η Μαρτίου 2022 — Association Avocats pour la défense des droits des étrangers (ADDE) κ.λπ. κατά Ministre de l’Intérieur (Υπόθεση C-143/22) (2022/C 207/26) Γλώσσα διαδικασίας: η γαλλική Αιτούν δικαστήριο Conseil d'État Διάδικοι στην υπόθεση της κύριας δίκης Αιτούσες: Association Avocats pour la défense des droits des étrangers (ADDE), Association nationale d'assistance aux frontières pour les étrangers (ANAFE), Association de recherche, de communication et d’action pour l’accès aux traitements (ARCAT), Comité inter-mouvements auprès des évacués (CIMADE), Fédération des associations de solidarité avec tou-te-s les immigré-e-s (FASTI), Groupe d'information et de soutien des immigré.e.s (GISTI), Ligue des droits de l'homme (LDH), Le paria, Syndicat des avocats de France (SAF), SOS — Hépatites Fédération Καθού: Ministre de l’Intérieur